Jagerflyet oppsto under den første verdenskrig og utviklet seg i løpet av disse årene fra primitive maskiner til fullblods jagerfly ved krigens slutt. De første flytypene som kan betegnes som jagerfly var den franske Morane-Saulnier Type N og den tyske Fokker E.I som var den første som var utstyrt med en synkronisert mitraljøse. Jagerflyene under den første verdenskrig bar preg av å bli utdatert og erstattet av bedre modeller svært raskt, ofte bare måneder etter at de var satt inn i operativ tjeneste.